Godkendelse af [adresse] "Projektkatalog 2014-2015" 
Sagsfremstilling 
52.       Godkendelse af Klimaplanens "Projektkatalog 2014-2015" - Åbent 
  
  
SAGENS INDHOLD 
Byrådet vedtog i august 2012 ”Klimaplan 2025" med tilhørende ”Projektkatalog 2012-2013” for Favrskov Kommune. 
Klimaplanen fastsætter de overordnede klimapolitiske mål. Projektkataloget beskriver de konkrete projekter, og 
hvorledes disse projekter bidrager til opfyldelsen af de fremsatte mål for klimaarbejdet.  
  
Klimaplanen forventes opdateret hvert fjerde år i forhold til de aktuelle muligheder og udfordringer på klima- og 
energiområdet. Samtidig blev det besluttet, at den konkrete klimaindsats i [adresse] beskrives i toårige 
projektkataloger.  
  
Forslag til ”Projektkatalog 2014-2015” indeholder beskrivelse af indsatsområder for den kommende periode og 
erstatter projektkataloget for 2012–2013, som afrapporteres i en særskilt sag på denne dagsorden. 
  
VURDERING 
”Projektkatalog 2012-2013” var centreret om udarbejdelse af flere store energiplaner og kortlægninger, som 
tilsammen har bidraget til et bedre overblik og mere fyldestgørende datamateriale på klima- og energiområdet.  
  
Teknik og Kultur vurderer, at ”Projektkatalog 2012-2013” med få undtagelser er gennemført. I foråret 2014 vil 
indsatsområde 7 ”Biomasseplan” samt indsatsområde 8 ”Udledninger og synergieffekter for arealanvendelse” 
således blive færdiggjort. 
  
”Projektkatalog 2014-2015” er en forlængelse af det tidligere projektkatalog, og indeholder 11 indsatsområder. Der 
skelnes mellem nye indsatsområder og fortsættelse af tidligere indsatsområder. Fortsættelse af tidligere 
indsatsområder kan både være fortsættelse af planlægning eller udmøntning af konkrete projekter og aktiviteter. 
  
Energiplanlægning: 
1. Projekt ”MIDT-energistrategi” – nyt indsatsområde 
2. Strategisk varmeplan – fortsættelse af indsatsområde 2012-2013 
3. Energi i lokalsamfund – fortsættelse af indsatsområde 2012-2013 
  
Energibesparelser: 
 
Byråd 
25. marts 2014 
Sagsnr. 710-2011-
89102 
Dok.nr. 710-2014-
67658 
Sagsbehandler 
DPMETH 
  
Tidl. politisk behandling 
BY, 28.02.12, pkt. 32, TM-U,13.01.14, pkt. 6 
Forventet sagsgang 
TM-U, ØK, BY 
Lovgrundlag 
  
4. Kommunal bygningsdrift – fortsættelse af indsatsområde 2012-2013  
5. ESCO, Energi og udviklingsprojekt på skoleområdet – nyt indsatsområde 
6. ESCO, Vejbelysning – nyt indsatsområde 
7. Borgernær indsats – nyt indsatsområde 
8. Energirenovering af boliger – nyt indsatsområde 
9. Energi Forum Favrskov – fortsættelse af indsatsområde 2012-2013 
  
Trafik og transport: 
10. Grøn transport – fortsættelse af indsatsområde 2012-2013 
11. Letbane – fortsættelse af indsatsområde 2012-2013. 
  
”Projektkatalog 2014-2015” sætter fokus på den borgernære indsats og er primært centreret omkring konkrete tiltag, 
som kan bidrage direkte til opnåelse af energibesparelser og anvendelse af vedvarende energi. I projektkataloget 
lægges der endvidere op til, at der på tværs af indsatsområderne vil blive sat fokus på kommunikation og formidling 
omkring energi samt etablering af samarbejder mellem energiselskaber, lokale håndværkere og Energi Forum 
[adresse]. Eksempler herpå er: 
  
· Fyraftensmøder og ”Henry Toft” for husstande med el- eller olievarme, indenfor indsatsområde 2 udmøntning af 
”Strategisk varmeplan”. 
· Tilbud om energitjek for 100 husstande/år i [adresse], indenfor indsatsområde 3 ”Energi i lokalsamfund”. 
Tilbuddet gælder ved tilmelding af 2–4 ejendomme indenfor samme lokalområde. Tilmelding vil være efter først til 
mølle princip. 
· Borgermøder, samarbejde og ”hot-line” for energirenovering af boliger samt hjælp til borgerne i forbindelse med 
ansøgning om tilskud til energibesparende foranstaltninger, indenfor indsatsområde 7 ”Energirenovering af boliger”. 
  
INDDRAGELSE/KOMMUNIKATION 
[adresse] vil i de beskrevne projekter prioritere en tæt dialog og et godt samarbejde med energiselskaber
og interessenter i kommunen samt med nabokommunerne.  
  
Portalen www.Energiforum-Favrskov.dk vil fortsat blive anvendt i kommunikationen med borgere og virksomheder 
eksempelvis omkring energibesparelser, mulighed for rådgivning, tilskudsmuligheder og uddannelsestilbud. 
  
ØKONOMISKE KONSEKVENSER 
[adresse] har i budget 2014-2017 afsat 1,5 million kroner i 2014, som skal medvirke til at sikre 
gennemførelse, samarbejde, dialog, formidling og synliggørelse af klimatiltag i [adresse]. Endvidere er 
der i overslagsårerne 2015-2017 afsat 1 million kroner årligt til udmøntning af klimaplanen.  
  
Midlerne foreslås hovedsageligt anvendt til indsatsområderne for ”Strategisk varmeplan”, ”Energi i lokalsamfund” 
samt ”Energirenovering af boliger”.  
  
Der er i projektkataloget angivet et økonomisk overslag for investeringer til gennemførsel af alle 11 indsatsområder 
på klimaområdet i 2014 og 2015. Det kan fremadrettet være nødvendigt med enkelte beløbsmæssige justeringer 
mellem de forskellige projekter i takt med, at der indhentes konkrete tilbud på opgaverne. 
  
Flere af indsatsområderne strækker sig over både 2014 og 2015. Der søges i denne sag kun om bevilling til 
udgifter, der falder i 2014. 
  
INDSTILLING 
Teknik- og kulturdirektøren indstiller til Byrådet:  
  
1. At ”Projektkatalog 2014-2015” godkendes. 
2. At der godkendes en anlægsbevilling på 1,5 mio. kr. i 2014 til investeringerne på klimaområdet. 
3. At bevillingen finansieres af det afsatte rådighedsbeløb til udmøntning af 
      klimaplan. 
  
BESLUTNING 
  
Teknik- og Miljøudvalget, 6. marts 2014: 
Fraværende: Lucas Larsen, Christopher Kjeldsen, Niels Christiansen 
  
Christopher Kjeldsen anmodede Teknik- og Miljøudvalget om at få sin habilitet i sagen vurderet. Teknik- og Miljøudvalget 
erklærede Christopher Kjeldsen for inhabil i sagen. Christopher Kjeldsen forlod herefter mødet og deltog ikke i sagens 
behandling. 
  
Ad. 1-3. Indstilles godkendt, idet Teknik- og Miljøudvalget ønsker, at der udarbejdes en status til udvalget om 
landbruget som energileverandør senere i 2014, når Teknik og Kultur har overblik over konsekvenserne af ny 
lovgivning på området mv. I den forbindelse kan der ske justeringer i forhold til de foreslåede projekter i 2015. I 
forhold til indsatsområde 2 "Strategisk varmeplan" tilrettes så, der kun arrangeres homeparties, hvis der er mindst 
fem tilmeldte naboejendomme. 
  
Økonomiudvalget, 18. marts 2014: 
Fraværende: Ingen 
  
Indstillingen fra Teknik- og Miljøudvalget indstilles godkendt. 
  
Bilag 
  
  
  
  
Byråd, 25. marts 2014: 
Fraværende: Ingen 
  
Christopher Kjeldsen anmodede Byrådet om at få sin habilitet i sagen vurderet. Byrådet erklærede Robin Søndergaard 
Karoline Nilsson for inhabil i sagen. Christopher Kjeldsen forlod herefter mødet og deltog ikke i sagens behandling. 
  
Godkendt. 
  
Projektkatalog 2014 - 2015 
710-2013-289027 
